उम्मीद है तुम्हारे पास मेरे लिए अच्छी ख़बर है।
हमें यैन की सहमति मिल गई है।
उसका शेयर बेचना क़ानूनी रूप से वैध है?
हॉवेल के वकील आपके साझेदारों के पूरे समझौते को अमान्य साबित करने में कामयाब हो गए हैं।
किस आधार पर?
तुम पहले ही जानते हो, वनसाँ।
यैन मेरी वजह से अपने शेयर बेचने और वोट करने के अधिकार से वंचित था।
यह सिर्फ़ इसलिए मान्य था क्योंकि वह मेरा पति था।
तो अब से भविष्य के लिए, साझेदारों का समझौता रद्द हो गया है?
बिल्कुल।
पता है इस समय इसका फ़ायदा कौन उठा रहा है?
तुम्हारी बारी, मेरे प्यारे दामाद जी।
मेरा अनुमान है कि अनुबंध तैयार है।
वह तो सालों से धूल खा रहा है।
पहले होबासूँ, फिर यैन।
विक्टर ने शेयर बेच दिए। पक्की बात है।
मुँह लटकाने की ज़रूरत नहीं है।
भविष्य के बारे में सोचो, अतीत के बारे में नहीं।
सब ख़त्म हो गया। हमने प्रमुख हिस्सेदारी खो दी।
हमें पालोमा को बताना होगा।
ला मेज़ॉन
- गुड मॉर्निंग, लूईज़। - हाय, ब्रिजिट।
हाय।
क्या मॉम के साथ हालात इतने बुरे हैं?
कभी-कभी माँ-बाप...
आपको कैसे पता होगा?
आपके कोई माँ-बाप नहीं थे।
नहीं, लेकिन...
मेरे पास मारी थी।
बहुत बढ़िया।
वह तो अब आपसे बात भी नहीं करतीं।
सच।
मेरे परिवार में वाक़ई बहुत समस्याएँ हैं।
इसीलिए मैंने ख़ुद से वादा किया था कि मैं तुम्हारे साथ अलग व्यवहार करूँगा।
लूईज़।
नानी माँ ने निकिता के शो के लिए तुम्हारे लिए कुछ चीज़ें भेजी हैं।
अपनी अलमारी में देख लो।
कैरोलीन?
तुम्हारी क्या योजना है?
उसे छोटी मिस हॉवेल में बदल देने की?
लेडू की विरासत से तो यही बेहतर है।
अतीत में जीना, अवसाद, बेवफ़ाई...
मुझसे इस तरह बात मत करो।
मैंने बिल्कुल वही किया जो तुमने मुझसे कहा।
अब मुझे सीईओ बनाने का समय आ गया है।
अभी नहीं।
मैं अपने शेयर हॉवेल को बेचने के अनुबंध पर पहले ही हस्ताक्षर कर चुका हूँ।
तुम किस चीज़ का इंतज़ार कर रही हो?
बोर्ड के तुम्हारे पक्ष में आ जाने पर मुझे धोखा देने का?
मुझे बताओ तुम्हें अपनी माँ का क्या राज़ पता है।
जो मैं तुम्हें बताऊँगी, तुम उसका इस्तेमाल अपने परिवार की मदद के लिए कर सकते हो।
बस करो।
मैं ऐसा नहीं करूँगा और तुम यह बात जानती हो।
क्या मैं बस तुम्हारे कहने भर पर विश्वास कर लूँ?
अपनी माँ की तरह मत बनो।
मुझ पर थोड़ा तो भरोसा करो।
मुझ पर भी, दोस्त।
प्लीज़ एक छोड़कर। ठीक है?
- जाओ, कुछ घंटे सो लो। - मैं और रुक सकती हूँ।
नहीं, हमने तुम्हारे लिए होटल में कमरे बुक किए हैं।
ठीक है।
आह, एकदम उपयुक्त।
- हैलो। - नहीं! मैडम, नहीं।
दरवाज़े की दिशा में पड़ी हुई कैंची एक अपशकुन है।
आपको सच में लगता है कि हमारे पास इस बकवास के लिए समय है, मोनीक?
माफ़ करना।
मेरी रात बुरी गुज़री।
क्या मैं इसे उठा सकती हूँ, या यह आने वाली मौत का संकेत है?
पहले, आपको तीन बार "मुझे परवाह नहीं है" कहना होगा।
जैसे "बीटलजूस" में कहते हैं?
ठीक है।
मुझे परवाह नहीं है, मुझे परवाह नहीं है, मुझे परवाह नहीं है।
अब ठीक है?
शुक्रिया।
यह देख रही हो? हमें इसे थोड़ा बदलना होगा।
सिलाई को ठीक कर दो। ठीक है?
ग़ज़ब।
फ़िटिंग के लिए लड़कियाँ आ गई हैं।
क्या मैं...
नहीं। बाद में। बाद में।
ठीक है।
क्या किसी ने पेर्ल को देखा है?
ऐमल : 100 - 82 - 106।
उनका जेट रियाद से सुबह नौ बजे पहुँचेगा। उन्हें तीन कार चाहिए।
एक उनके लिए, एक उनकी पोशाकों के लिए, एक उनके कर्मचारियों के लिए।
रिट्ज़ को फ़ोन करो।
उसके लिए फूल मत लाना।
पेर्ल।
क्या मैं आपसे बात कर सकती हूँ? प्लीज़?
तुम्हें भी हैलो, पालोमा।
हैलो, पेर्ल। माफ़ करना।
यह देखना कि ईआईपी लोगों का नाप पुराना ना हो।
क्या हम वाक़ई कुछ नहीं कर सकते?
नहीं, और कल भी मेरा यही जवाब था।
लेकिन हम इस पर काम कर रहे हैं। इससे ख़ुद को परेशान मत होने दो।
उसके लिए बहुत देर हो गई है।
बेशक मैं परेशान हूँ।
तुम्हारे लिए सबसे अच्छा यही है कि तुम वापस अपने काम में लग जाओ।
यह जानते हुए कि हॉवेल हमें पहले ही ख़रीद चुका है, मैं अपने काम में लगकर पोशाकें कैसे बना सकती हूँ?
मैं समझती हूँ।
मैं एक वीडियो बनाऊँगी।
- उनके माफ़िया वाले पैंतरों को लोगों के सामने लाऊँगी। - बिल्कुल नहीं।
वे बस प्रेस में अपनी बदनामी होने से डरते हैं।
इतनी भोली मत बनो।
हॉवेल ग्रुप आधी फ़्रेंच मीडिया का मालिक है।
वे ही प्रेस हैं।
इसलिए, नहीं।
सुनो। वनसाँ ने...
कुछ सोचा है।
वह डीएन को अपनी बातों से फुसलाने की कोशिश करेगा।
लेकिन मेज़ॉन को बचाने का हमारे पास यह आख़िरी मौक़ा है।
मेरा निमंत्रण स्वीकार करने के लिए शुक्रिया, डीएन।
इस तरह के निमंत्रण को कोई कैसे ठुकरा सकता है?
लेकिन तुम उस ज़ोडिएक नाव में एक छेद कर सकते थे।
- मैं यह मानूँगा कि मुझे यह विचार ललचा तो रहा था। - मैं होती तो यही करती।
मेरे घर में तुम्हारा स्वागत है।
इतने सालों बाद अजीब लग रहा होगा ना?
डीएन, वह...
डीएन। इस तरफ़।
नौकरों के अंदर जाने का रास्ता यहाँ से है।
मुझे अभी भी अच्छी तरह से याद है।
हैलो।
मैडम ज़ान की पाक विधियाँ।
मतलब, वो पाक विधियाँ जिनके व्यंजन दूसरे लोग उनके लिए पकाते थे।
मेरी माँ को लगता था कि मैं एक अच्छी रसोइया बनूँगी, चूँकि मैं उनकी तरह एक अच्छी आया जो नहीं बन पाई।
मेरी प्यारी डीएन, तुमने उनकी उम्मीदों से कहीं ज़्यादा हासिल कर लिया है।
भगवान का शुक्र है,
यहाँ बिताए थोड़े समय के बाद, मैंने दोबारा कभी किसी भी बर्तन को हाथ नहीं लगाया।
रोज़ सुबह, वह तुम्हारी देखभाल करने के लिए जाती थीं।
मैं अपनी माँ को इस रहस्यमयी दरवाज़े से ग़ायब होते हुए देखती थी।
मुझे उनके पीछे जाना मना था।
यह लगभग उतना ही संतोषजनक है जितना किसी कम्पनी का एक सफल अधिग्रहण।
मैं आपके साथ आती हूँ।
बस यहाँ।
लगता है कैरोलीन हॉवेल ने अपनी असली पहचान जग ज़ाहिर कर दी है।
अनुभव से बोल रहे हो?
तुम्हारे ऑफ़िस जल्दी ही तैयार हो जाएँगे।
एचआर विभाग जल्द से जल्द तुम्हारी टीम ढूँढने के लिए पूरी शिद्दत से काम पर लगा है।
लूसी तुम्हें स्टूडियो डायरेक्टर के पद के लिए दिलचस्प प्रोफ़ाइल दिखा देगी।
बशर्ते तुम्हारे दिमाग़ में पहले से कुछ लोग ना हों?
हाँ, नहीं।
ठीक है। ठीक है, उसे हम संभाल लेंगे।
हम हॉवेल में तुम्हारे आने की घोषणा लेडू के शो में करेंगे।
ताकि यह एक बड़ी ख़बर बने।
आपको बहुत सारी घोषणाएँ करनी हैं।
पहले हमें बात करनी होगी।
ठीक है, होबासूँ?
माफ़ करना, तुम कौन हो?
तुम्हारा अतीत।
लेस्ली तुम्हारी पीआर मैनेजर है।
वह प्रेस के लिए बयान तैयार कर लेगी।
एक टूर करें?
ज़रूर।
बहुत बढ़िया।
तुम मुझे कुछ करोड़ों का यह बँगला देने की पेशकश कर रहे हो,
बशर्ते मैं लेडू ग्रुप को छोड़ दूँ,
जिसकी क़ीमत अरबों में है?
तुम इस बँगले को हासिल करने के लिए इसकी बहुत ज़्यादा क़ीमत देने के लिए तैयार थीं।
तुमने अलग-अलग दलालों के ज़रिए तीन बार इसे ख़रीदने की कोशिश की है।
असल में, तुम्हें फ़ैशन में कुछ ख़ास दिलचस्पी नहीं है।
सच बताओ।
और पैसों की बात करें तो...
तुम दुनिया की सबसे अमीर औरतों में से एक हो।
तुम जिस चीज़ के लिए तरस रही हो,
जो तुम हमेशा से चाहती थीं,
वह है लेडू के इतिहास का हिस्सा बनना।
उसकी विरासत का हिस्सा बनना।
उस जगह का हिस्सा बनना, जहाँ इसकी शुरुआत हुई थी।
और मैं तुम्हें उसी जगह से जुड़ने का...
एक मौक़ा दे रहा हूँ।
तुम्हारे बिस्तर में सोने से मैं कभी लेडू नहीं बन जाऊँगी।
या कहीं तुम मुझे शादी का प्रस्ताव तो नहीं दे रहे हो, वनसाँ?
भगवान, तुम कितने हताश हो।
व्यावहारिक।
तुम और तुम्हारा परिवार अतीत में जीते हैं।
तुम अभी भी यह सोचते हो कि हर कोई तुम्हारे जैसा बनना चाहता है।
मैं ऐसा नहीं सोचता, मेरी प्यारी डीएन।
मैं यह जानता हूँ।
क्या आपने चिकित्सा के क्षेत्र में "निषेध घटनाओं" के बारे में सुना है?
यह उस तरह की ग़लतियों को कहा जाता है जो कभी नहीं होनी चाहिए।
जैसे मोरफ़ीन की जगह कीटाणुनाशक का इंजेक्शन लगा देना?
बिल्कुल।
जब डीएन का सर्जन, मलर, प्रशिक्षण ले रहा था,
उसने एक मरीज़ के पेट में एक पट्टी छोड़ दी थी।
उस औरत को सेप्सिस हो गया।
मलर ने अपनी विशेषज्ञता का क्षेत्र बदल दिया और अपने बायोडेटा से उस घटना को ग़ायब कर दिया।
लेकिन इंटरनेट से कभी कुछ ग़ायब नहीं होता।
और अस्पतालों की फ़ायर वॉल्स को तोड़ना बहुत आसान है।
मुझे उसकी इंटर्नशिप के मूल्यांकन का ब्योरा मिला।
बहुत अच्छा नहीं है।
फ़िल्मी सितारों के न्यूरोसर्जन के लिए यह प्रेस में बदनामी का कारण होगा।
तो वह बहुत शराफ़त से डीएन की सर्जरी की तारीख़ को आगे लाने के लिए राज़ी हो गया।
मेरी माँ एक सामान्य इंसान थीं, लेकिन उन्हें पौराणिक कहानियों का बहुत शौक़ था।
डीएन द हंट्रेस।
मैं हमेशा सोचता था कि तुम्हारे नाम के पीछे की प्रेरणा क्या है।
मेरे साधारण से परिवार के लिए कुछ ज़्यादा परिष्कृत लगा?
मेरा मतलब यह नहीं था।
जो भी हो,
मैदो तुम्हारी आक्रामक प्रवृत्ति को लेकर ग़लत नहीं थीं।
मुझे वह बहुत अच्छी तरह से याद हैं।
जिस तरह से वह अपना एप्रन सामने की तरफ़ बाँधा करती थीं
और अपनी कर्कश आवाज़ में हमें बच्चों की कविताएँ सुनाया करती थीं।
मुझे उन्हें जाते हुए देखकर दुःख हुआ था।
मैं उन्हें हमेशा अपनी दूसरी माँ के रूप में देखता था।
बस कोई अपनी माँ को नौकरी से नहीं निकालता।
मुझे नहीं लगता तुमने बाक़ी का घर देखा है।
मैंने देखा हुआ है।
मैं यहाँ पहले आ चुकी हूँ।
मैंने तुमसे झूठ बोला था।
मैंने आज्ञा का उल्लंघन किया था, बस एक बार।
तुम्हारे पिता की मौत के अगले दिन,
बहुत हंगामा मचा हुआ था।
मुझ पर किसी का ध्यान नहीं गया।
मैं वहाँ छुपी हुई थी,
उस दरवाज़े के पीछे।
और तुम यहाँ थे,
इस पेंटिंग के सामने।
तुमने इस घर के नए मालिक की तरह मेरी माँ को बुलाया था।
उन्होंने तुम्हें पालते हुए और तुम्हें प्यार करते हुए तुम्हारी सेवा में 13 साल बिताए थे।
और तुमने उनके साथ एक अपराधी जैसा व्यवहार किया।
मैंने उनसे कहा था कि वह मेरे पिता पर लगातार नज़र रखें।
अगर उन्होंने अपना काम ठीक से किया होता,
तो वह मेरे पिता को उनके कमरे से जाते हुए देख लेतीं!
तुम्हारे पिता फिर भी ख़ुद को मार ही डालते!
तुम्हें बस किसी ना किसी पर दोष मढ़ना था!
यहाँ से जाने का फ़ैसला तुम्हारी माँ का था!
क्योंकि वह तुम्हारे आरोपों को बर्दाश्त नहीं कर पाईं!
उनके लिए तुम सब कुछ थे।
उन्होंने अपना सब कुछ तुम्हें दिया।
तुम, मारी, विक्टर, उनका सब कुछ तुम लोगों पर न्योछावर हो गया।
उनका सारा प्यार, लगाव और सब्र।
जब वह रात में घर पर आती थीं, तो मेरे लिए उनके पास बस उनकी थकान होती थी।
अपने बच्चों को खोने की उनकी उदासी से मैं मुक़ाबला नहीं कर सकी।
तुम लोग उनके असली बच्चे थे।
मैं उनके लिए बस एक असुविधा भर थी।
तुमने मुझसे वह चीज़ चुरा ली जो मेरे लिए सबसे ज़्यादा मायने रखती थी।
अब मेरी बारी है।
लंच के लिए शुक्रिया,
लेकिन मेज़ॉन लेडू को छोड़ देने का मेरा कभी कोई इरादा नहीं था।
मैं बस तुम्हें गिड़गिड़ाते हुए देखना चाहती थी।
अपना समुद्र किनारे का क़ब्रिस्तान अपने पास ही रखो।
पालोमा?
आपने पूरा दिन कुछ नहीं खाया है।
- फ़ॉस्टर मैडम ने मुझसे कहा था कि मैं वापस नहीं... - बाद में।
माफ़ करना, अनाएल, हम जल्दी में हैं।
कोई बात नहीं।
मैंने समुद्र वाले विचार पर काम किया।
समुद्र से बाहर आती नव-जलपरियाँ।
रुको। हायन, क्या तुम सैंडविच को अगले कमरे में ले जा सकते हो?
- बेशक। - ठीक है।
मैं कह रही थी कि मेरी प्रेरणा बूई और "अवतार" की नावी हैं।
मुझे आँखें पसंद आईं।
लेकिन मुँह कुछ ज़्यादा ही प्रत्यक्ष है...
पालोमा, मुझे सचमुच आपके साथ थोड़ा डिजिटल कॉन्टेंट चाहिए।
ज़रा रुको।
- मैं सुन रही हूँ। - हम इसे थोड़ा और प्राकृतिक बना सकते हैं।
मैं आपको दिखाती हूँ कि इपोक्सी रेज़िन के साथ यह कैसा लगता है।
- ठीक है। - कुछ ऐसा।
- पालोमा। - हाँ?
स्कार ड्रेस देखने के लिए वर्कशॉप में आपकी ज़रूरत है। यह ज़रूरी है।
ठीक है। ये-जी उसे...
माफ़ करना।
मैं आ रही हूँ।
आपके हिसाब से चमक कैसी होनी चाहिए?
फ़िरोज़ी और चमकदार।
यह अच्छा है।
ऐसे ही रखते हैं।
चलो।
सोफ़ी, कैसा रहे अगर हम कलेक्शन को रिकॉर्ड करें, बजाय...
माफ़ करना, पर आपके सामने आते ही इंटरनेट पर बिक्री बहुत तेज़ी से बढ़ जाती है।
- सुनकर अच्छा लगा मेरा चेहरा बिकता है। - सच में।
तुमसे बात कर सकती हूँ?
वनसाँ वापस आ गया है। वह हमसे मिलना चाहता है।
कह दो कि वह कामयाब हो गए।
मुझे कामयाबी नहीं मिली।
तो, अब मेरी नई बॉस डीएन है?
मैं अपना पहला कूटूर कलेक्शन हॉवेल के लिए नहीं बनाऊँगी।
बिल्कुल नहीं।
एक आर्टिस्टिक डायरेक्टर तूफ़ान आने पर जहाज़ से कूद नहीं जाता।
- यह तूफ़ान आपने खड़ा किया है। - अब यह तुम्हारा मेज़ॉन है।
सिर्फ़ जब आपको सुविधा हो, तब।
यह हॉवेल के साथ आपका झमेला और आपकी समस्याएँ हैं।
ब्रिटनी में, आपने मेरा इस्तेमाल किया। बिल्कुल वैसे ही जैसे आपने डीएन के साथ किया।
क्या वहाँ हमारे बीच कुछ भी असली था?
या आपने बस वापस आने के लिए मेरा इस्तेमाल किया?
तुम ऐसा कैसे कह सकती हो?
मैं आपके परिवार का हिस्सा नहीं हूँ।
आप सब लोग पूरी तरह से पागल हैं।
आप एक दूसरे की पीठ में छुरा घोंपते हैं, दुश्मन के हाथों बिक जाते हैं।
आप लोग एक लाश के आसपास मंडराते गिद्धों जैसे हैं।
पालोमा।
पालोमा, शांत हो जाओ।
हिम्मत मत हारो। दो दिन बाद तुम्हारा शो है।
- सब बर्बाद मत करो। - मैं सब बर्बाद कर रही हूँ?
अपने बारे में सोचो। अपने बारे में सोचो।
मैं आप लोगों को और बर्दाश्त नहीं कर सकती। मैं यहाँ से जा रही हूँ।
- तुम्हारे कलेक्शन का क्या होगा? - आप उसे रख सकते हैं!
आप यही चाहते थे ना?
उसे रख लीजिए।
ये-जी?
मुझे लगा तुम स्टूडियो में होंगी।
फ़िक्र मत करो। मैं बस जा ही रही थी।
हॉवेल ने लेडू को ख़रीद लिया।
तुम सही थीं।
हर चीज़ को लेकर।
उन्होंने मेरे साथ धोखा किया।
मुझे इसका आभास तक नहीं हुआ।
मेरा मन नहीं है कि तुमसे कहूँ, "मैंने तो कहा ही था।"
मैं क्या करूँ?
मैं तुम्हारी मदद नहीं कर सकती, पालो।
गुड लक।
मैं हार गया, पेर्ल।
तुम यहाँ अपनी छाप तो छोड़ ही जाओगे।
वनसाँ, मैं यहाँ से जा रही हूँ।
कूटूर शो के बाद,
मैं मिलान जा रही हूँ।
इसमें सिर्फ़ मेरी ही ग़लती है।
मुझे तुम्हें बहुत पहले यह महसूस करवा देना चाहिए था कि यह मेज़ॉन तुम्हारा भी है।
और बहुत पहले तुम्हें तुम्हारे पिंजरे से बाहर निकलने देना चाहिए था।
मैं वह नाम रखना चाहती हूँ जो तुमने मुझे दिया था।
मैं बदल गई हूँ, तुम्हारी बदौलत।
क्या मोनीक को पता है?
मोनीक को हमेशा सब कुछ पता होता है।
मोनीक।
सर।
शुक्रिया, मोनीक।
हर चीज़ के लिए शुक्रिया।
हम इसमें कमाल करेंगे।
हाँ।
हम इसमें कमाल करेंगे।
अगर उन्होंने आपको भेजा है, तो आप लोग ज़रूर बहुत बड़ी मुसीबत में हैं।
उन्होंने मुझे नहीं भेजा। मैं तुमसे बात करना चाहती थी।
माफ़ करना।
मेरे पास बस यही है।
यह चलेगा।
मेरा भाई भावनात्मक रूप से अक्षम है।
यह तो आपका ख़ानदानी गुण लगता है।
सच है।
आख़िरी बार मैंने उसे रोते हुए तब देखा था जब तुम्हारी माँ तुम्हें उससे दूर ले गई थीं।
वह पूरी तरह ग़म में डूब गया था।
जैसे जीनो की दोबारा मौत हो रही हो।
उसने तुम्हें वापस लाने के लिए सब कुछ किया।
जब उसे एहसास हुआ कि उसका कोशिश करना व्यर्थ है,
वह हार मानकर अपने दुःख में डूब गया।
आप मुझे यह क्यों बता रही हैं?
क्या तुम्हें पता है कि 80 के दशक में फ़ैशन-डिज़ाइनरों ने कितनी लोकप्रियता हासिल की थी?
हाँ।
मैंने वह दौर बहुत क़रीब से देखा था।
मैंने वह सब देखा था। ढोंगी लोग, कड़ी मेहनत करने वाले, अच्छे डिज़ाइनर।
लेकिन बहुत अच्छे डिज़ाइनर दुर्लभ थे।
हर पीढ़ी में एक होता है।
वह पवित्र आग वनसाँ में थी।
तुम में भी है।
मैं तुम्हें यही बताना चाहती हूँ।
मुझे लगता है तुम इस मेज़ॉन के लिए महान चीज़ें कर सकती हो।
मुझे लगा था आप नहीं चाहती थीं कि मैं इस परिवार का हिस्सा बनूँ।
आधे-अधूरे ढंग से नहीं।
तुम या तो इसका हिस्सा हो या नहीं हो।
वह समस्या तो विक्टर की है।
वनसाँ से अपना भरोसा उठने मत दो।
हैलो।
शुक्रिया।
गार दे लेस्त, प्लीज़।
बिल्कुल चलते हैं।
माफ़ करना, लेकिन आप मशहूर हैं ना?
नहीं।
हाँ, आप हैं। मैंने आपको टीवी पर देखा था।
आपने अपने पिता की कम्पनी की बागडोर संभाली है।
यह बहुत अच्छा है। आपने अच्छा किया।
जब आप किसी कारोबार को शुरू करने के लिए कड़ी मेहनत करते हैं,
तो आप चाहते हैं कि आपके बच्चे उसे संभालें।
यह बस मेरी अदना सी राय है।
रुकिए।
मुझे ख़ुशी हो रही है कि हमारे दो महान मेज़ॉन की ताक़त और प्रतिभा आपस में जुड़ रही है।
मैं तुम्हें आँकड़ों से परेशान नहीं करूँगी, लेकिन पुनर्गठन ज़रूरी है,
जिसकी तुम भी कल्पना कर सकते हो।
आख़िरी पल में एक बदलाव किया गया है जिसका ज़िक्र करना मैं भूल गई।
कल, लेडू का फ़ैशन शो हॉवेल के परिसर में होगा।
सवाल ही नहीं उठता।
लेकिन मैं पहले ही निर्देश दे चुकी हूँ
कि शो हॉवेल के खुले मैदान में होगा।
मेज़ॉन लेडू के लिए नया प्रदर्शन-स्थल।
लेडू मेरा घर है...
और यह फ़ैसला मैं करूँगी।
ऐसी सूरत में, तुम या तो अपनी मर्ज़ी से आओगी,
या मुझे तुम्हारे कलेक्शन को ज़ब्त करवाने के लिए पुलिस भेजनी पड़ेगी।
जो कि कल से, हॉवेल ग्रुप की संपत्ति हो चुकी है।
तुम्हारे साथ यह पहले भी हो चुका है, मिस कैस्तेल।
है ना?
हम अपनी पूरी कोशिश करेंगे, मैडम हॉवेल।
हॉवेल
आज मशहूर लेडू मेज़ॉन ने अपनी स्वतंत्रता खो दी है।
लेडू
हॉवेल ग्रुप ने हाल ही में प्रमुख हिस्सेदारी हासिल कर ली है...
...जिसकी स्थापना डीएन हॉवेल ने की थी, उसने मेज़ॉन लेडू में बड़ी हिस्सेदारी हासिल कर ली है।
दशकों से प्रतिष्ठित मेज़ॉन लेडू पर नज़र रखने के बाद,
कल रात हॉवेल ग्रुप ने घोषणा की
कि अब उन्होंने मेज़ॉन लेडू में प्रमुख हिस्सेदारी हासिल कर ली है।
मुझे यह मत बताओ कि फ़ैशन शो में क्या होता है।
मैं एक साल में 30 शो करवाती हूँ।
पोशाकें यहाँ से भेजी जा रही हैं। वे एक घंटे में वहाँ पहुँच जाएँगी।
तुम पालोमा को कब भेज रही हो?
हम उसके माथे पर मुहर लगाकर उसे डाक के ज़रिए भेज देंगे।
यह कैसा रहेगा?
जानती हूँ यह तुम्हारे लिए आसान नहीं है, पेर्ल।
पुरानी आदतों को छोड़ना।
मैं तुम्हारा मज़ा किरकिरा नहीं करना चाहूँगी, कैरोलीन।
आख़िरकार, तुमने यह मेहनत से कमाया है।
- क्या सब आ गई हैं? - सब आ गई हैं।
नहीं मतलब नहीं! सवाल ही नहीं उठता।
सिर्फ़ यही एक रास्ता है।
अगर उससे वैसी प्रतिक्रिया नहीं आई जैसा हम सोच रहे हैं तो?
अगर 25 सालों में तुम्हें मुझ पर
एक बार, सिर्फ़ एक बार भरोसा करना चाहिए, तो यही वह समय है।
एक पुराने सपने को आख़िरकार सच होते हुए देखना...
मैं उम्मीद करती हूँ एक दिन तुम्हारा सपना भी सच हो, विक्टर।
सचमुच।
मुझे उम्मीद है मुझे ज़्यादा इंतज़ार नहीं करना पड़ेगा।
तुम्हें नहीं लगता तुम्हारी पत्नी बदल गई है?
लोग बदल सकते हैं।
और कभी-कभी,
हमने बस उनका असली रूप नहीं देखा होता।
मैं एक बहुत अच्छी माँ नहीं रही हूँ।
आप बढ़ा-चढ़ाकर बोल रही हैं, डीएन।
मैं हमारा सौदा भूली नहीं हूँ, विक्टर।
अगर मेरी बेटी यही चाहती है, तो तुम जल्दी ही सीईओ बन जाओगे।
यह आत्महत्या करने जैसा है।
ऐसा नहीं है।
आत्महत्या तब की जाती है जब आपके पास कोई विकल्प ना हो।
जब आपको लगता है कि आपके पास कोई विकल्प नहीं है।
पूरी दुनिया की नज़रें मेज़ॉन लेडू की नई आर्टिस्टिक डायरेक्टर,
पालोमा कैस्तेल पर हैं, जो हॉवेल को लेकर अपने आलोचनात्मक रवैये के लिए जानी जाती हैं।
घटनाओं के इस अप्रत्याशित मोड़ पर उनकी क्या प्रतिक्रिया होगी?
हैलो, दोस्तों! यहाँ बहुत कुछ कमाल का हो रहा है, लेडू के फ़ैशन शो से पहले...
या अब जो हॉवेल है।
अगर आप अभी-अभी अपनी नींद से जागे हैं, तो यह साल का फ़ैशन जगत में होने वाला सबसे बड़ा ड्रामा है।
बल्कि इस शताब्दी का।
यह लेडू के लिए इस साल का दूसरा झटका है,
जो पहले ही एक ऐसे स्कैंडल में उलझा हुआ था जिसकी वजह से उसके एडी को इस्तीफ़ा देना पड़ा।
असली सवाल यह है कि क्या लेडू परिवार के लोग यहाँ आएँगे?
आख़िरकार, हमें पालोमा का असली चेहरा दिखाई देगा।
सामंजस्य या दोगलापन?
लेडू
बिलाल!
आपको देखकर बहुत ख़ुशी हो रही है।
हम सबको आपकी यह पफ़र जैकेट चाहिए।
शुक्रिया।
टीम लेडू या टीम हॉवेल?
टीम लेडू, बेशक।
हैशटैग पालोमा को आज़ाद करो।
मैं शोषित का साथ देती हूँ।
और तुम?
मैं पत्रकारिता की तटस्थता बनाए रखना पसंद करती हूँ।
ओह, स्विट्ज़रलैंड की तरह।
तुम्हें बस हॉवेल में अपनी आगे की पंक्ति की सीट चाहिए।
आपकी आँखें बहुत सुंदर हैं।
बाद में मिलते हैं। मुझे जाना है।
बिलाल!
मैडम हॉवेल।
क्या आप हमें बता सकती हैं यह क्या हो रहा है?
कल रात हमें एक ईमेल मिला जिसमें लिखा था कि लेडू का शो हॉवेल के परिसर में होगा।
तब से पैरिस के सभी लोग यहाँ एक सीट पाने के लिए लड़ रहे हैं।
सबसे महान ग्रुप में सबसे महान मेज़ॉन।
इसके बारे में बस यही कहा जा सकता है।
लेडू परिवार के लोग कहाँ हैं? क्या वे छुप रहे हैं?
बिल्कुल नहीं।
एक तो वह रहा और वह अच्छा भी है।
होबासूँ, यहाँ आओ।
यहाँ आओ।
मैं दुनिया को यह ख़बर देने का मौक़ा तुम्हें देती हूँ।
मैं "दुनिया" हूँ? हैलो।
मैं बस आज बहुत ख़ुश हूँ।
जिस मेज़ॉन के लिए मैंने अपनी पूरी ज़िंदगी समर्पित कर दी,
आज उसे वह जगह मिली है जिसका वह हक़दार है।
इससे भी बेहतर बात यह है
कि डीएन ने मुझे एक बहुत अच्छे मौक़े की पेशकश दी है।
मेरा ख़ुद का मेज़ॉन, यहाँ, हॉवेल के साथ।
मैं अवाक हूँ।
तो आज, एक नहीं, बल्कि दो मेज़ॉन लेडू हमसे जुड़ रहे हैं।
क्या कमाल की ख़बर है।
ओह, रुकिए। वनसाँ लेडू आ गए।
वनसाँ, क्या आप कुछ कहना चाहेंगे?
हम इस नए सहकार्य के लिए उत्साहित हैं।
बहुत अच्छा। मारी, आपको बहुत गर्व हो रहा होगा।
आज का दिन बहुत महत्वपूर्ण है।
प्यारी डीएन।
फ़िक्र मत करो, सब ठीक हो जाएगा।
अच्छी पसंद कुलीनता की तरह होती है। उसे ख़रीदा नहीं जा सकता।
तुम पक्का यह बात यहाँ करना चाहती हो?
तुम्हारी माँ से कुछ ही मीटर की दूरी पर?
हम बस अनौपचारिक बातचीत कर रहे हैं।
एक फ़ैशन शो में।
ज़्यादातर साझेदार तुम्हारी दलीलों को सुनने के लिए राज़ी हैं
और वे अपने वोट मेरे वोट के साथ जोड़ सकते हैं।
बढ़िया।
- क्या हम बात कर सकते हैं? - अभी नहीं।
हाँ, अभी।
माफ़ करना, बर्नार्ड।
वह तेज़ी से फैल रहा है।
उन्हें स्टेज-तीन का ट्यूमर है।
तेज़ी से बढ़ता हुआ।
कब से?
कुछ महीनों से।
ज़्यादा से ज़्यादा एक साल से।
लगभग उसी समय से, जब उन्होंने लेडू के अधिग्रहण को लेकर गंभीरता से आगे बढ़ने का फ़ैसला लिया।
तुम अपनी माँ की हालत का इस्तेमाल करके उनसे छुटकारा पाने की योजना बना रही हो?
मैं यह पहले ही कर चुकी हूँ।
मेरा क्या होगा?
क्या मैं अभी भी तुम्हारी योजना का हिस्सा हूँ?
या तुम अपनी माँ और अपने पति, दोनों से छुटकारा पा लोगी?
तुमने मेरा साथ देने की पेशकश की थी, विक्टर।
अपनी माँ के विपरीत, मैं जो कहती हूँ, वह करती हूँ।
साफ़ ज़ाहिर है मैं यह सब अपने दम पर कर सकती हूँ।
हमने कभी अपनी संधि को लेकर विस्तार से चर्चा नहीं की।
मेरी माँ ने तुमसे ग्रुप के सीईओ के पद का वादा किया था,
यह अच्छी तरह से जानते हुए कि वह तुम्हें यह पद कभी नहीं देंगी।
मैं तुम्हें यह साफ़ तौर पर बता देती हूँ।
तुम्हें हॉवेल ग्रुप नहीं मिलेगा।
अच्छा।
मुझे क्या मिलेगा?
लेडू।
हर किसी को उसकी अपनी विरासत।
ख़ुद को ख़ुशनसीब समझो।
क्या तुम हमेशा से लेडू नहीं चाहते थे?
वापस जाकर अपनी ज़मीन पर अपना झंडा गाड़ना और अपने भाई से बदला लेना?
मैं होबासूँ का मेज़ॉन भी चलाना चाहता हूँ।
ठीक है।
लेडू से किसी भी तरह से जुड़ी हुई हर चीज़ तुम्हें मिल जाएगी।
लेकिन हॉवेल ग्रुप के अधीन।
तुम्हारा मतलब है तुम्हारे अधीन।
डीएन सही थीं।
तुम निश्चित तौर पर बदल गई हो।
मैं इसे अपनी तारीफ़ समझूँगी।
सब लोग तैयार हैं।
अगर आप तैयार हैं।
हम आ रहे हैं।
क्या मेरी माँ पहले ही बैठ चुकी हैं?
नहीं, मुझे लगा था वह आपके साथ हैं।
शो शुरू होने वाला है।
आप उसे नहीं छोड़ सकतीं।
मॉम?
आप ठीक तो हैं ना?
क्या हुआ है?
क्या हुआ है, मॉम?
मुझे ब्रेन ट्यूमर है, कैरोलीन।
मैं अभी मरी नहीं हूँ।
और तुम्हें अभी तक मुझसे छुटकारा नहीं मिला है।
इसके कुछ इलाज हैं।
कैसे इलाज?
आपका इलाज कौन कर रहा है?
आप मुझे बता सकती हैं।
मैं तुम्हें सब कुछ बताऊँगी, लेकिन अभी नहीं।
मुझे सर्जरी करवानी पड़ेगी।
उसमें जोखिम है, पर यह जोखिम उठाना पड़ेगा।
मेरा इलाज सबसे अच्छा न्यूरोसर्जन कर रहा है।
और इतनी प्रभावशाली होने के बावजूद, इलाज के लिए मुझे एक प्रतिद्वंद्वी मिल गया।
उसके यहाँ बस एक जगह ख़ाली है, कल।
उम्मीद है आपने हाँ कहा होगा।
आपने मंज़ूर कर लिया, है ना?
हद है।
मैंने कभी कोई आम मीटिंग तक नहीं छोड़ी।
और आज छूट भी रहा तो क्या।
लेडू के अधिग्रहण वाला दिन।
मेरी सबसे बड़ी उपलब्धि।
मॉम।
आपने कभी मुझ पर भरोसा नहीं किया।
लेकिन मैं आपसे भीख माँगती हूँ।
पावर ऑफ़ अटर्नी मेरे नाम कर दीजिए। मैं इसे संभाल सकती हूँ।
मैं सच में संभाल सकती हूँ।
मैं वादा करती हूँ,
मैं सर्जरी करवाऊँगी।
वादा।
अभी के लिए, बस मेरी मदद करो।
चलो, चलते हैं।
मैं अपनी बालियाँ पहन लेती हूँ।
मेरा कोट पहनने में मेरी मदद करो।
मैं आपकी मदद करूँगी।
वह क्या है?
ओह, पेर्ल!
ऑट कूटूर शो वसंत - ग्रीष्म 2024 - लहर
उप-शीर्षक अनुवादक : पुनीत कुसुम